প্রেস বিজ্ঞপ্তি ॥ অবসরজনিত বিদায় উপলক্ষে বৃন্দাবন সরকারি কলেজের অধ্যক্ষ প্রফেসর মোঃ বদরুজ্জামান চৌধুরীকে রোভার স্কাউট ইউনিট বৃন্দাবন সরকারি কলেজের পক্ষ থেকে সংবর্ধনা দেয়া হয়েছে। সিনিয়র রোভারমেট তরফদার মোঃ জাকারিয়া রুবল এর সঞ্চালনায় অনুষ্ঠানে সভাপতিত্ব করেন আরএসএল মোঃ জামাল হোসেন। প্রধান অতিথি ছিলেন হবিগঞ্জ জেলা রোভার কমিশনার নজমুল হক। বিশেষ অতিথি ছিলেন শিক্ষক পরিষদের সম্পাদক মোঃ তোফাজ্জল আলী। বক্তব্য রাখেন, আরএসএল আ.ব.ম ফখরুদ্দিন খান, ইসমত আরা বেগম, প্রভাষক নুরুন্নাহার বেগমসহ রোভার সদস্যবৃন্দ। অনুষ্ঠানের শুরুতে বিদায়ী অধ্যক্ষকে ফুল দিয়ে বরণ করা হয়। শেষে সম্মাননা স্মারক প্রদান করা হয়।